Мирослав Манолов
Мирослав Манолов Манолов е български футболист, нападател.

Състезателна кариера 

Роден е на 20 май 1985 г. в Сопот. През 2000 г. заиграва в Металик (Сопот). Забелязан е от съгледвачи на ЦСКА и е привлечен в школата на тима, където бързо се налага като основен голмайстор.

През пролетта на 2004 г. подписва професионален договор с ЦСКА.

Дебютът му за „червените“ се отлага, защото по време на мач от Армейското първенство чупят крака му (играе само в 3 мача в края на сезона). Бронзов медалист през 2004 г. През пролетта на 2005 г. е преотстъпен в тима на Конелиано (Герман). Там показва голмайсторския си нюх и с 19 попадения става голмайстор на западната „Б“ група. Избран за „Футболист на Западната „Б“ група“ за 2006 г.

През 2008 година става част от отбора на ПФК Черно море (Варна), където за кратко се налага като титуляр в нападението на отбора. Получава тежка контузия през 2009 година, която го изважда за дълъг период от терена, завръщайки се чак в началото на 2011 година. След като в продължение на 2 години не отбелязва гол, през ноември 2011 година се разписва за своя Черно море срещу Берое още в 29-а секунда, което попадение кандидатства за „Най-бърз гол за 2011 година“.
През лятната пауза на сезон 2013/14 подписва двугодишен договор с Литекс (Ловеч).

За „оранжевите“ записва 31 срещи в които отбелязва 3 гола. За Купата на България отбелязва 5 гола. Не успява да се наложи и през лятото на 2014 г. разтрогва по взаимно съгласие.

На 17 юли 2014 г. Манолов се завръща в Черно море и подписва дългосрочен договор с клуба.

На международните терени 
За купата на УЕФА има 4 мача и 1 гол за ЦСКА. Младежки национал.

Статистика по сезони 
 Металик - 2000/01 - „В“ РФГ, 3 мача/0 гола
 Металик - 2001/02 - „В“ РФГ, 10/2
 Металик - 2002/03 - „В“ РФГ, 19/6
 ЦСКА - 2004/пр. - „А“ ПФГ, 1/0
 ЦСКА - 2004/ес. - „А“ ПФГ, 1/0
 Конелиано (Герман) - 2005/пр. - „Б“ ПФГ, 4/0
 Конелиано (Герман) - 2005/06 - „Б“ ПФГ, 25/19
 ЦСКА - 2006/07 - „А“ ПФГ, 7/1
 Черно море - 2007/08 - „А“ ПФГ, 23/9
 Черно море - 2008/09 - „А“ ПФГ, 22/9
 Черно море - 2009/10 - „А“ ПФГ, 15/6
 Черно море - 2010/11 - „А“ ПФГ, 0/0
 Черно море - 2011/12 - „А“ ПФГ, 23/7

Вижте също 
 ЦСКА
 ПФК Черно море (Варна)
 ПФК Литекс Ловеч

Източници

Външни препратки 

 Профил на Мирослав Манолов в сайта soccerway

Български футболисти
Футболисти на ПФК ЦСКА (София)
Футболисти на Черно море (Варна)
Футболисти на Литекс (Ловеч)
Български футболисти в Румъния
Родени в Сопот